
Centrul Medical de Diagnostic şi Tratament Ambulatoriu

"Academician Ştefan Milcu"
Nr. A-5108  din 22.09.2026  
Email : cmdtastefanmilcu@rdsmail.ro
-Bucureşti-
	
	NECLASIFICAT

Exemplar UNIC




E-MAIL 

către portalul posturi.gov.ro, pe adresa  posturi@gov.ro
privind organizarea concursurilor de încadrare a posturilor vacante de  execuţie 

Anunțul va fi publicat pe site-ul și la sediul unității pe data de  25.09.2026
Centrul Medical de Diagnostic și Tratament Ambulatoriu ”Academician Ștefan Milcu”, cu sediul în București, str. Grigore Cobălcescu, nr. 26, Sector 1, organizează concurs pentru ocuparea a 2 (două) posturi vacante de execuţie de personal civil contractual cu normă întreagă, pe perioadă nedeterminată, de asistent medical principal (studii postliceale) în baza de tratament de medicină fizică și reabilitare din cabinetul recupare, medicină fizică și balneologie.  
Condiţiile necesare ocupării postului scos la concurs, conform art. 15 din Hotărârea Guvernului nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

 h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

Condiţiile specifice prevăzute în fișa postului, necesare pentru ocuparea postului scos la concurs:

- nivelul studiilor: Diploma de absolvire a Școlii Postliceale Sanitare în specialitatea balneofizioterapie sau Diploma de absolvire a Școlii Postliceale Sanitare și certificat de absolvire în specialitatea balneofizioterapie;
- examen de grad principal în specialitatea balneofizioterapie; 

- 5 ani vechime în specialitate;

- comunicare; lucru în echipă; rezistenţă la stres
În vederea înscrierii pentru concurs, candidatul va depune la sediul unității un dosar cuprinzând următoarele documente:

a) formularul de înscriere la concurs, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (HG nr. 1.336/2022) – formularul poate fi descărcat de pe site-ul unității (http://cmdta.mapn.ro/pages/posturi-vacante) sau se completează la sediul unității odată cu depunerea dosarului de concurs;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă îndeplinirea condiţiilor specifice ale postului solicitate de instituţie:

- diploma de bacalaureat;

- diplomă de absolvire a școlii postliceale sanitare, specialitatea balneofizioterapie sau diplomă de absolvire a școlii postliceale sanitare și certificat de absolvire în specialitatea balneofizioterapie – pentru asistenții medicali care au urmat cursul de reconversie profesională;

- certificatul de grad principal în specialitatea balneofizioterapie;
- certificat de membru, avizul anual pentru autorizarea exercitării profesiei eliberate de O.A.M.G.M.A.M.R şi poliţa de asigurare de MALPRAXIS, în perioada de valabilitate la data desfăşurării concursului;

e) copia carnetului de muncă și/sau adeverinţă eliberată de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului; Modelul orientativ al adeverinţei este prevăzut în anexa nr. 3 la HG nr. 1.336/2022;
f) certificat de cazier judiciar sau, după caz, extrasul de pe cazierul judiciar;

g) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului; Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
i) curriculum vitae, model comun european.

Copiile de pe actele prevăzute la lit. b) - e), precum şi copia certificatului de încadrare într-un grad de handicap prevăzut la lit h) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

Certificatul de cazier judiciar poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalele documentelor, anterior datei de susţinere a probei scrise. 

Dosarele de concurs 
- se depun la compartimentul Personal, str. Grigore Cobălcescu, nr. 26, Sector 1, București, etaj 1, camera 113, între orele 07.00-15.00;

- pot fi transmise prin Poşta Română sau serviciul de curierat rapid pe adresa: Centrul Medical de Diagnostic și Tratament Ambulatoriu ”Academician Ștefan Milcu”, str. Grigore Cobălcescu, nr. 26, Sector 1, București, cod poștal 010195;

- pot fi transmise prin poşta electronică pe adresa de e-mail cmdtastefanmilcu@rdsmail.ro,

înăuntrul termenului de 10 zile lucrătoare de la data afișării prezentului anunț (vezi data limită în graficul calendar).

În situaţia în care dosarele de concurs sunt transmise prin Poşta Română, serviciul de curierat rapid sau poşta electronică a unităţii, candidaţii primesc codul unic de identificare la adresa de e-mail comunicată de către aceştia şi au obligaţia de a se prezenta la secretarul comisiei de concurs (compartimentul Personal, str. Grigore Cobălcescu, nr. 26, Sector 1, București, etaj 1, camera 113) cu documentele în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise, sub sancţiunea neemiterii actului administrativ de angajare.

Transmiterea documentelor prin poşta electronică se realizează în format *.pdf cu volum maxim de 1 MB, documentele fiind acceptate doar în formă lizibilă.

Nerespectarea prevederilor privind termenul de trimitere a documentelor precum și termenul de prezentare a documentelor originale, conduce la respingerea candidatului.

Informații suplimentare se pot obține la telefon 021.313.88.05, int. 114.

Concursul constă în următoarele etape:

· selecţia dosarelor de înscriere la concurs;

· proba scrisă din bibliografia/tematica indicată;

· interviu.

Se pot prezenta la următoarea etapă/probă numai candidaţii declaraţi admişi la etapa/proba precedentă.

Probele de concurs se vor desfăşura la sediul unității din strada Grigore Cobălcescu, nr. 26, Sector 1, Bucureşti, astfel:

Analiza dosarelor de concurs și afișarea rezultatelor privind selecția dosarelor în data de 12-13.10.2026, ora 13.00.
Proba scrisă în data de 19.10.2026, începând cu ora 09.00;

Interviu în data de 23.10.2026, începând cu ora 09.00.

BIBLIOGRAFIE

1. Rădulescu Andrei – Electroterapie – Editura Medicală Bucureşti 2014;

2. Sbenghe Tudor- Kinetoterapie profilactică, terapeutică şi de recuperare- Ed. Medicală Bucureşti- 1987;

3. Sbenghe Tudor-Recuperarea medicală la domiciliul bolnavului- Ed. Medicală Bucureşti 1996;

4. Adriana Sarah Nica- Recuperare Medicală- Ed. Universitară “Carol Davila” – 2004;

5. Delia Cinteză – Recuperare Medicală – Termoterapie – Ed. LIBRA VOX – 2003;

TEMATICA

1. Bazele fiziologice ale electroterapiei:

- Potenţialul de repaus şi de acţiune;

- Stimularea şi excitabilitatea ;

- Electrotonus;

- Legea excitabilităţii polare ;

- Acomodarea ;

- Frecvenţa stimulilor ;

- Modificări de excitabilitate ;

- Transmiterea şi conducerea excitaţiei ;

- Transmiterea neuromusculară ;

2. Galvanoterapia:

- Proprietăţile fizice şi acţiunile biologice ale curentului galvanic;

- Efectele fiziologice ale curentului galvanic;

- Metodologii de aplicare ale galvanoterapiei ;

- Indicaţiile si contraindicaţiile galvanoterapiei;

3. Terapia prin curenţi de joasă frecvenţă:

- Clasificarea curenţilor de joasă frecvenţă după parametrii fizici şi efectele terapeutice;

- Aplicaţiile cu scop analgetic ale curenţilor de joasă frecvenţă: curenţi diadinamici, TENS, Trabert ş. a.; efecte şi mod de acţiune, modalităţi de aplicare, indicaţii şi contraindicaţii;

- Stimularea contracţiei musculaturii striate normal inervate: mod de acţiune, forme de

curenţi utilizate, metodologie şi tehnica de aplicare, indicaţii, contraindicaţii;

- Stimularea musculaturii striate denervate: forme de curenţi utilizaţi, mod de acţiune,

electrodiagnostic, metodologia şi tehnica de aplicare, indicaţii, contraindicaţii;

- Electrostimularea musculaturii spastice: principii de acţiune, metodologia de aplicare,

contraindicaţii;

- Riscuri, contraindicaţii şi măsuri generale de precauţie la aplicarea curenţilor de joasă

frecvenţă;

4. Terapia prin curenţi de medie frecvenţă

- Acţiunile biologice ale curenţilor de medie frecvenţă;

- Variaţiile modulaţiilor de frecvenţă aplicabile în curenţii interferenţiali;

- Principalele efecte fiziologice ale curenţilor interferenţiali;

- Metodologii de aplicare ale curenţilor de medie frecvenţă;

- Indicaţii şi contraindicaţii terapeutice;

5. Terapia cu înaltă frecvenţă;

- Clasificare;

- Proprietăţile fizice ale curenţilor de înaltă frecvenţă;

- Modalităţi de aplicare ale undelor scurte;

- Metoda în câmp condensator;

- Metoda în câmp inductor, tehnica şi metodologia terapiei cu unde scurte, dozarea

intensităţii câmpului de unde scurte;

- Recomandări şi reguli de care să se ţină seama în aplicaţiile de unde scurte;

- Indicaţiile şi contraindicaţiile terapiei cu unde scurte;

- Terapia cu înaltă frecvenţă pulsatilă: acţiunea şi efectele terapeutice, indicaţii, avantajele

aplicării;

- Unde decimetrice: acţiunea şi efectele biologice şi fiziologice, tehnica de aplicare, indicaţii

şi contraindicaţii;

6. Terapia cu ultrasunete

- Proprietăţile fizice;

- Forme de ultrasunete utilizate în terapie;

- Acţiunea biologică şi efectele fiziologice ale ultrasunetelor;

- Metodologia aplicaţiilor cu ultrasunete;

- Tehnica aplicaţiilor cu ultrasunete; terapia combinată, US cu forme de electroterapie de

joasă frecvenţă;

- Indicaţiile şi contraindicaţiile tratamentului cu ultrasunete;

- Contraindicaţii ultrasonoterapie;

7. Fototerapia; radiaţiile infraroşii; radiaţiile ultraviolete; radiaţia laser de joasă

putere

- Proprietăţile fizice în fototerapie;

- Efectele biologice şi fiziologice ale luminii;

- Efectele terapeutice ale fototerapiei, în funcţie de tipul de radiaţie;

- Metodologii de aplicare, mod de acţiune, indicaţii, contraindicaţii în fototerapie;

8. Terapia prin câmpuri magnetice de joasă frecvenţă

- Acţiunile câmpurilor magnetice; bazele fiziologice şi efecte terapeutice;

- Modalităţi de aplicare ale câmpurilor magnetice de joasă frecvenţă;

- Reguli care trebuie respectate în aplicarea tratamentelor cu magnetoflux;

- Indicaţiile şi contraindicaţiile aplicaţiilor cu magnetoflux;

GRAFICUL CALENDAR

de desfăşurare a concursului de ocupare a 2 (două) posturi vacante de execuţie de personal civil contractual, perioadă nedeterminată de asistent medical principal (PL) în baza de tratament de medicină fizică și reabilitare din cabinetul recupare, medicină fizică și balneologie

Publicitatea concursului pe portalul http://www.posturi.gov.ro , pe site-ul unității http://cmdta.mapn.ro/pages/posturi-vacante și la sediul unităţii 25.09.2026

	 Data limită şi ora de depunere a dosarelor de înscriere la concurs
	09.10.2026, ora 15.00



	Perioada de selecţie a dosarelor de înscriere la concurs şi afişarea rezultatelor selectării dosarelor de înscriere
	12-13.10.2026, ora 13.00



	Perioada de depunere a contestaţiilor privind selectarea dosarelor de înscriere
	14.10.2026, ora 13.00



	Data afişării rezultatului contestaţiilor  privind selectarea dosarelor
	15.10.2026, ora 13.00



	Data probei scrise
	19.10.2026, ora 09.00

	Data afişării rezultatului probei scrise
	20.10.2026, ora 13.00



	Perioada de depunere a contestaţiilor privind proba scrisă
	21.10.2026, ora 13.00



	Data afişării rezultatului contestaţiilor privind proba scrisă
	22.10.2026, ora 13.00



	Data interviului
	23.10.2026, ora 09.00

	Data afişării rezultatului interviului
	26.10.2026, ora 13.00

	Perioada de depunere a contestaţiilor privind interviul
	27.10.2026, ora 13.00

	Data afişării rezultatului contestaţiilor privind interviul
	28.10.2026, ora 13.00

	Data afişării rezultatului final
	29.10.2026, ora 09.00




p.COMANDANTUL C.M.D.T.A. ”Academician Ștefan Milcu”


Locțiitor	            	  


   Colonel


                  Cristian-Dumitru DRAGOMIR                                                   





ÎNTOCMIT


p.Şef al personalului


P.c.c. Isuf Gabriel


021/3138805 int. 114

